

PROJEKTS uz 26.05.2025.

vēlamais datums izskatīšanai: Attīstības komitejā 11.06.2025.

domē: 26.06.2025.

sagatavotājs: Indra Murziņa

ziņotājs: Indra Murziņa

 LĒMUMS

Ādažos, Ādažu novadā

2025. gada 26.jūnijā **Nr.**«DOKREGNUMURS»

**Par lokālplānojuma izstrādes uzsākšanu nekustamajam**

 **īpašumam “Pumpuri”, Birzniekos**

Ādažu novada pašvaldības (turpmāk – Pašvaldība) dome izskatīja akciju sabiedrības “VIRŠI-A” (reģistrācijas Nr. 40003242737, juridiskā adrese: Kalna iela 17, Aizkraukle, Aizkraukles pag., Aizkraukles nov., LV-5101, e-pasts: birojs@virsi.lv; turpmāk - Ierosinātājs) 09.05.2025. iesniegumu Nr. A-7/2025-409 (reģistrēts 09.05.2025., ar Nr. ĀNP/1-11-1/25/3007) ar lūgumu pieņemt pašvaldības domes lēmumu par lokālplānojuma izstrādes uzsākšanu nekustamā īpašuma “Pumpuri” ar kadastra Nr. 80440040017 (turpmāk – Īpašums) zemes vienībai "Pumpuri", Birzniekos, Ādažu pag., Ādažu nov., ar kadastra apzīmējumu 80440040018, ar mērķi precizēt Ādažu novada teritorijas plānojumā noteiktās ielu sarkanās līnijas un teritoriju ar īpašiem noteikumiem - Baltezera rietumu apvedceļa būvniecībai un valsts galvenā autoceļa A1 Rīga (Baltezers) - Igaunijas robeža (Ainaži) attīstībai rezervēto teritoriju (TIN7), lai Īpašumā veiktu degvielas uzpildes stacijas būvniecību.

Izvērtējot ar iesniegumu saistītos apstākļus, tika konstatēts:

1. Īpašums ir ierakstīts Ādažu pagasta zemesgrāmatas nodalījumā Nr. 642, pieder Ierosinātājam un sastāv no zemes vienības "Pumpuri", Birzniekos, Ādažu pag., Ādažu nov., ar kadastra apzīmējumu 80440040018, 2.8600 ha platībā.
2. Saskaņā ar spēkā esošo Ādažu novada teritorijas plānojumu (apstiprināts ar Ādažu novada domes 27.03.2018. lēmumu Nr. 49 “Par Ādažu novada teritorijas plānojuma un Vides pārskata projekta apstiprināšanu un par saistošo noteikumu Nr. 7 “Ādažu novada teritorijas plānojuma grafiskā daļa un teritorijas izmantošanas un apbūves noteikumi’ izdošanu” un 27.03.2018. saistošajiem noteikumiem Nr.7 “Ādažu novada teritorijas plānojuma grafiskā daļa un teritorijas izmantošanas un apbūves noteikumi”, paziņojums 13.04.2018. publicēts Latvijas Republikas oficiālajā izdevumā „Latvijas Vēstnesis” Nr.74, turpmāk – Teritorijas plānojums), Īpašums atrodas Transporta infrastruktūras teritorijā (TR), Ūdeņu teritorijā (Ū), Baltezera rietumu apvedceļa būvniecībai un valsts galvenā autoceļa A1 Rīga (Baltezers) - Igaunijas robeža (Ainaži) attīstībai rezervētā teritorijā (TIN7) un Polderu sateces baseinu teritorijā (TIN11), tajā ir noteikta ekspluatācijas aizsargjoslas teritorija gar ielu vai ceļu – sarkanā līnija.
3. Saskaņā ar spēkā esošās Ādažu novada ilgtspējīgas attīstības stratēģijas 2013.-2037. gadam (apstiprināta ar 27.07.2021. domes sēdes lēmumu Nr.16) vadlīnijām transporta infrastruktūras attīstībai un plānošanai A1 attīstības zona ir paredzēta kā transporta infrastruktūras, loģistikas un tranzīta apkalpes zonu, daudzveidīgu pakalpojumu (ēdināšana, tirdzniecība, degvielas un gāzes uzpildes stacijas, tehniskā apkope, moteļi u.c.) attīstības teritorija.
4. Pašvaldībā ir saņemta VSIA “Latvijas valsts ceļi”, reģistrācijas Nr. 40003344207 (turpmāk – LVC) 21.05.2024. vēstule “Par teritorijas plānojuma izstrādei nepieciešamo informāciju” (turpmāk – Vēstule, reģistrēta 21.05.2024., ar Nr. ĀNP/1-11-1/24/2779), kurā norādīts, ka ir pieļaujama TIN7 teritorijas samazināšana no 100 m uz 40 m attālumā no perspektīvās autoceļa ass, atbilstoši SIA “Projekts 3” 2008.gadā veiktajai izpētei “Ātrsatiksmes autoceļa Rīga (Bukulti) – Ādaži – Lilaste iespējamības izpēte”.
5. Pašvaldībā 28.04.2025. ir saņemta no LVC saskaņošanai būvniecības iecere divlīmeņu šķērsojumam autoceļu A1 un P1 krustojumā, izskatīta Tehniskajā komisijā 30.04.2025.
6. Lai precizētu ielu sarkano līniju un TIN7 novietojumu Īpašumā, ir nepieciešams izstrādāt lokālplānojumu kā grozījumus Teritorijas plānojumam.
7. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
8. Teritorijas attīstības plānošanas likuma 12.panta pirmā daļa noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus.
9. Teritorijas attīstības plānošanas likuma 23.panta ceturtā daļa noteic, ka vietējās pašvaldības teritorijas plānojumā noteiktā funkcionālā zonējuma vai teritorijas izmantošanas un apbūves noteikumu izmaiņas izstrādā kā vietējās pašvaldības teritorijas plānojuma grozījumus vai kā lokālplānojumu atbilstoši šā likuma 24.panta trešajai daļai.
10. Teritorijas attīstības plānošanas likuma 24.panta otrā daļa cita starpā noteic, ka pēc vietējās pašvaldības ilgtspējīgas attīstības stratēģijas spēkā stāšanās lokālplānojumā var grozīt vietējās pašvaldības teritorijas plānojumu, ciktāl lokālplānojums nav pretrunā ar vietējās pašvaldības ilgtspējīgas attīstības stratēģiju, izņemot gadījumu, kad lokālplānojums izstrādāts tikai valsts aizsardzības vajadzībām.
11. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 75.punkts noteic, ka pašvaldības dome pieņem lēmumu par lokālplānojuma izstrādes uzsākšanu, kā arī apstiprina darba uzdevumu un izstrādes vadītāju.
12. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 76.punkts noteic, ka pašvaldība domes lēmumā par lokālplānojuma izstrādes uzsākšanu pamato tā izstrādes nepieciešamību un norāda plānoto attīstības ieceri.
13. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 78.punkts noteic, ka lokālplānojuma teritoriju nosaka pašvaldība.
14. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 93.punkts noteic, ka teritorijas plānojumā noteiktā funkcionālā zonējuma, teritorijas izmantošanas aprobežojumu un apgrūtinājumu izmaiņas izstrādā kā pašvaldības teritorijas plānojuma grozījumus vai kā lokālplānojumu, ar kuru tiek grozīts teritorijas plānojums šajā apakšnodaļā noteiktajā kārtībā.
15. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 132.punkts noteic, ka pašvaldība vienojas ar lokālplānojuma ierosinātāju par tā izstrādi, noslēdzot attiecīgu līgumu. Līgumā nosaka pušu tiesības, pienākumus un atbildību un to pievieno pašvaldības lēmumam par lokālplānojuma izstrādes uzsākšanu.

Pamatojoties uz iepriekš minēto un Pašvaldību likuma 4.panta pirmās daļas 15. punktu un 10.panta pirmās daļas 21.punktu, Teritorijas attīstības plānošanas likuma 12.panta pirmo daļu un 23.panta ceturto daļu, 24.panta otro daļu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 75.punktu, 76.punktu. 78.punktu, 93.punktu, un 132.punktu, kā arī ņemot vērā domes Attīstības komitejas 11.06.2025. atzinumu, Ādažu novada pašvaldības dome

**NOLEMJ**:

1. Uzsākt lokālplānojuma izstrādi nekustamā īpašuma “Pumpuri” (kadastra Nr. 80440040017) zemes vienībā ar kadastra apzīmējumu 80440040018, Birzniekos, Ādažu pag., Ādažu nov., lai precizētu ielu sarkano līniju un teritorijas ar īpašiem noteikumiem (TIN7) novietojumu.
2. Par lokālplānojuma izstrādes vadītāju apstiprināt Ādažu novada vecāko teritorijas plānotāju Indru Murziņu.
3. Apstiprināt darba uzdevumu lokālplānojuma izstrādei (1. pielikums) un lokālplānojuma teritorijas robežu (2. pielikums).
4. Noslēgt līgumu par lokālplānojuma izstrādi un finansēšanu ar lokālplānojuma ierosinātāju un izstrādātāju (3. pielikums).
5. Lēmumu par lokālplānojuma izstrādes uzsākšanu publicēt Teritorijas attīstības plānošanas informācijas sistēmā, pašvaldības tīmekļvietnē [www.adazunovads.lv](http://www.adazunovads.lv) un pašvaldības informatīvajā izdevumā “Ādažu Novada Vēstis”.
6. Par lēmuma izpildi atbild pašvaldības Centrālās pārvaldes Teritorijas plānošanas nodaļa.
7. Pašvaldības izpilddirektora vietniecei veikt šī lēmuma izpildes kontroli.

Pielikumā:

1. Darba uzdevums lokālplānojuma izstrādei uz 3 lp.
2. Lokālplānojuma teritorijas robeža uz 1 lp.
3. Līguma par lokālplānojuma izstrādi un finansēšanu projekts uz 3 lp.
4. Lokālplānojuma priekšlikums uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ IDRV

@ TPN

Ierosinātājam: AS “VIRŠI-A” (reģ. Nr. 40003242737), e-pasts: birojs@virsi.lv

Indra Murziņa, 20203786